کامرس اور صنعت کی وزارتہ
بھارت کی زرعی برآمدات 50 ارب امریکی ڈالر کی اونچائی تک پہنچی
زرعی اشیا جیسے چاول ، گیہوں، چینی دیگر موٹے اناج اور گوشت کی اب تک کی سب سے زیادہ برآمدات کی گئی
گیہوں کی برآمدات ، جو ، 21-2020 میں 568 ملین ڈالر کی تھی ، 22-2021 میں تقریباً چار گنا بڑھ کر 2.12 ارب ڈالر تک پہنچ گئی
کووڈ-19 کے نتیجے میں زرعی پیداوار کی مانگ میں اضافہ ہوا جس سے زرعی برآمدات میں اضافہ کرنے کا موقع ملا
موجودہ روس-یوکرین جنگ کے دوران بھی دنیا گیہوں اور دیگر اناج کی سپلائی کے لئے بھارت کی جانب دیکھ رہی ہے
کامرس کا محکمہ تیزی لانے کے لئے اپنی کوششیں جاری رکھے ہوئے ہے
نئی دہلی،6 اپریل 2022/
سال 22-2021 میں زرعی مصنوعات  کی برآمدات 50 ارب امریکی ڈالر سے تجاوز کرگئی ہیں جو زرعی برآمدات میں حاصل کی گئی اب تک کی سب سے اونچی سطح ہے۔ ڈی جی سی آئی اینڈ ایس کے ذریعہ جاری کردہ عبوری اعدادوشمار کے مطابق سال 22-2021 میں زرعی برآمدات میں 19.92 فی صد کا اضافہ ہوا اور یہ 50.21 ارب ڈالر تک پہنچ گئی۔ ترقی کی شرح شاندار ہے کیونکہ یہ 21-2020 میں 17.66 فی صد کی ترقی کے ساتھ 41.87 ارب ڈالر سے زیادہ ہے اور یہ کامیابی مال برداری کی شرحوں میں اضافہ اور کنٹینر کی کمی کے باوجود حاصل کی گئی ہے۔ یہ کامیابی ، جو پچھلے دو سال میں حاصل کی گئی ہے ، وزیراعظم کے کسانوں کی آمدنی میں اضافہ کے ویژن کو حاصل کرنےمیں بہت مدد گار ہوگی۔
زرعی اشیا جیسے چاول  گہیوں چینی  اور دیگر اناج  کی اب تک کی سب سے زیادہ برآمدات کی گئی ہیں۔ گیہوں کی برآمدات میں سب سےزیادہ اضافہ ہوا ہے جو 273 فی صد سےزیادہ ہے اور 21-2020 میں 568 ملین ڈالر سے بڑھ کر 22-2021 میں 2119 ملین ڈالر پہنچ گئی ہے۔ ان اشیا میں برآمدات میں اضافہ سے پنجاب، ہریانہ، اترپردیش ، بہار، مغربی بنگال ، چھتیس گڑھ، مدھیہ پردیش تلنگانہ ، آندھراپردیش اور مہاراشٹر وغیرہ جیسی ریاستوں کی کسانوں کو فائدہ ہوا ہے۔ بھارت نے دنیا کی چاول کی مارکیٹ میں تقریباً 50 فی پر قبضہ کرلیا ہے۔
بحری اشیا کی برآمدات ، جو 7.71 ارب ڈالر ہے، اب تک کی سب سےزیادہ برآمدات ہیں، جس سے مغربی بنگال ، اندھراپردیش، اوڈیشہ ، تمل ناڈو، کیرالہ مہاراشٹر اور گجرات جیسی ساحلی ریاستوں کے کسانوں کو فائدہ ہوا ہے۔ مسالوں کی برآمدات مسلسل دوسرے سال 4 ارب ڈالر تک پہنچ گئی سپلائی میں مختلف رکاوٹوں کے باوجود کوفی کی برآمدات پہلی مرتبہ ایک ارب امریکی ڈالر سے تجاوزکر گئی ہیں جس سے کاکرناٹک، کیرالہ اور تمل ناڈو میں کوفی پیدا کرنے والے کسانوں کی آمدنی میں اضافہ ہوا ہے۔
یہ کامیابی ، کامرس کےمحکمہ اور اس کی دیگر برآمداتی فروغ کی ایجنسیوں جیسے اپیڈا ، ایم پی اے ڈی اے اور مختلف کموڈیٹی بورڈ وں کی مسلسل کوششوں کا نتیجہ ہے۔محکمہ نے زرعی برآمدات کو فروغ دینے کے لئے ریاستی حکومتوں اور ضلع انتظامیہ کو شریک کرنے کی خصوصی کوششیں کی ہیں۔ اس بات کو یقینی بنانے کے لئے کہ برآمدات کو کسانوں کو فائدہ پہنچے، کامرس کے محکمے نے کسانوں اور ایف پی او ز کو براہ راست مارکیٹ سے رابطہ فراہم کرنے کی خصوصی کوششیں کی ہیں۔ کسانوں کو مربوط کرنے کا ایک پورٹل قائم کیا گیاہے تاکہ کسانوں ، ایف پی اوز /ایف پی سی ، کو آپریٹیو کو درآمدا کاروں کے ساتھ گفتگو کے لئے پلیٹ فارم قائم کیا جاسکے۔ اس طریقہ کار کے نتیجے میں نئے مقامات سے زرعی برآمدات شرو ع ہوئی ہے۔ برآمدات کئی کلسٹروں جیسے وارانسی  اور آم ) ، اننت پور  ناگپور  لکھنؤ  تھینی  سلوا پور  کرشنا اور چتور  وغیرہ کی برآمدات ہوئی ہیں۔ ’’ہیپی بنانا۔ ٹرین جو ااننت پور سے جے این پی ٹی ، ممبئی کے لئے کنٹینر والی پہنچانے والی ٹرین تھی، غیر روایتی علاقوں سے برآمدات میں اضافہ ہوا ہے۔
2020 کی پہلی سہ ماہی میں کووڈ-19 وبا کے دوران زرعی اشیا کی مانگ میں اضافہ ہوا ہے جس سے زرعی برآمدات میں اضافہ کرنے کا ایک موقع حاصل ہوا ہے۔ ادارہ جاتی فریم ورک کی وجہ سے ، جو پہلے ہی ریاستی اور ضلع کی سطح پر موجود ہے، اور وبا کی وجہ سے ہونےو الی خامیوں کو دور کرنے کی خصوصی کوششیں کی گئی ہیں، بھارت اس موقع سے فائدہ اٹھانے کے قابل ہوا ہے اور خوراک کا ایک بھروسے مند سپلائر کے طور پر ابھرا ہے۔ روس-یوکرین جنگ کے موجودہ بحران کے دوران بھی دنیا گہیوں اور دیگر اناج کی سپلائی کے لئے بھارت کی طرف دیکھ رہی ہے۔
کامرس کا محکمہ زرعی پیداوار کی برآمدات کو فروغ دینے کی کوششیں مسلسل جاری رکھے ہوئے ہے تاکہ پچھلے دو برسوں کےد وران حاصلی کیا گیا اضافہ مسلس جاری رہے اور زرعی برآمدات انے والے برسوں میں نئی اونچائیوں تک پہنچ سکے۔
Click here for table on Export of Agricluture Commidities in 2021-22
ش ح۔ و ا ۔ج
Uno-3918
(Visitor Counter : 145